# na ... na ...
## Brezhoneg
### Etimologiezh

    Savet diwar na (stagell genurzhiañ).

### Troienn

na ... na ...
* Troienn nac'h, gant na (stagell genurzhiañ) div wech (ne vez ket kemmadur ebet goude na ebet en droienn):
** ... e kêr n'eus na koad, na lann da guzhat ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 20.)
** ... holl hen anavezent , ha den ne falveze dezhañ na mont d'e di, na komz ur ger hepken outañ , na zoken teuler e zorn war ar pezh a vije bet etre e vizied. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 217.)
** Fanch a oa evel-se etre daou, na trist na laouen. — (PIPI 1908, p. 24.)
** -Ur biniou a zo ganez? - Na biniou na bombard. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 270.)
** N'em eus serret na dor na prenestr na netra. — (Jules Gros, Le trésor du breton parlé Troisième Partie, 1974, p. 154.)
** D'ar c'houlz-se ne oa gér a gafe, na gand pinvidig na gand paour. — (Jules Gros, Le trésor du breton parlé Troisième Partie, 1974, p. 241.)
** Biskoazh n’eus bet na klevet na gwelet kemend-all, Tad Medar.

#### Gerioù heñvelster

* na ... na ... na ...
* nag ... nag ...

#### Troioù-lavar

-gant anvioù-gwan:
* na bihan na bras
* na fin na sot
* na gwan na kreñv
* na gwenn na du
* na klañv na yac'h
* na kriz na poazh
* na sklaer na teñval
* na tomm na klouar
* na tomm na yen
* na tost na pell
* na trist na laouen
* na yaouank na kozh
-gant anvioù-kadarn:
* na biniou na bombard
* (ober) na bramm na klemmadenn
* (gouzout) na bu na ba
* na da Sul na da bemdez
* (digeriñ) na dor na prenestr
* (bezañ hep) na dor na prenn
* (bezañ hep) na feiz na reizh
* na gouloù na tan
* (kaout) na ti nag aoz
* (ober) na forzh na brall
* (lavarout) na grik na mik
* na kar na par
* na mar na marteze
* na mui na ken
* na pinvidig na paour
* na rak na perak
* na si na gwri
* na tamm na banne
* na tamm na takenn, na tamm na banne
* na yaouank na kozh
-gant verboù
* na gwelet na klevet
* na debriñ nag evañ
* na kaozeal na tevel

### Krennlavar

** Pa vez erc'h war an douar ne vez na tomm na klouar.

## Divinadelloù

* Un tiig bihan gwenn n'en deus na dor na' prenn ? − Un ui. — (Jules Gros, Le trésor du breton parlé Troisième Partie, 1974, p. 330.)
* Petra a ya gand an hent hep na daoulagad na dent, hag a lavar stagañ ar c'hog hag ar yar ha lezel ar c'hi da harzal ? - Ar vuzugenn. — (Jules Gros, Le trésor du breton parlé Troisième Partie, 1974, p. 334.)